Tarybos Reglamentas (EEB) Nr. 3544/87
1987 m. lapkričio 23 d.
dėl susitarimo, iš dalies keičiančio susitarimą tarp Europos ekonominės bendrijos bei San Tomės ir Principės Demokratinės Respublikos Vyriausybės dėl žvejybos prie San Tomės ir Principės krantų, pasirašytą 1984 m. vasario 1 d. Briuselyje
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Ispanijos ir Portugalijos stojimo aktą, ypač į jo 155 straipsnio 2 dalies b punktą,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Bendrija ir San Tomės ir Pricipės Demokratinės Respublikos Vyriausybė vedė derybas pagal susitarimo dėl žvejybos prie San Tomės ir Principės krantų, patvirtinto Reglamentu (EEB) Nr. 477/84 [3], 8 straipsnį siekdamos nustatyti susitarimo pakeitimus ar papildymus pasibaigus pirmajam trejų metų taikymo laikotarpiui;
kadangi po šių derybų 1987 m. gegužės 27 d. buvo parafuotas susitarimas, iš dalies keičiantis minėtą Susitarimą dėl žvejybos;
kadangi pagal Stojimo akto 155 straipsnio 2 dalies b punktą Taryba privalo nustatyti tvarką, kuri leistų, priimant sprendimus, atsižvelgti į visus ar dalį Kanarų Salų interesus kiekvienu konkrečiu atveju, pirmiausia dėl žvejybos susitarimų sudarymo su trečiosiomis šalimis; kadangi šiuo konkrečiu atveju reikia nustatyti minėtą tvarką;
kadangi Bendrija suinteresuota šio susitarimo patvirtinimu,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas, iš dalies pakeičiantis susitarimą tarp Europos ekonominės bendrijos ir San Tomės ir Principės Demokratinės Respublikos Vyriausybės dėl žvejybos prie San Tomės ir Principės krantų, pasirašytą 1984 m. vasario 1 d. Briuselyje.
Susitarimo tekstas pridedamas prie šio reglamento.
2 straipsnis
Siekiant atsižvelgti į Kanarų Salų interesus, 1 straipsnyje minimas susitarimas ir bendros žuvininkystės politikos dėl žuvų išteklių apsaugos ir valdymo nuostatos, tiek, kiek reikia susitarimo įgyvendinimui, taip pat taikomos laivams, plaukiojantiems su Ispanijos vėliava, kurie nuolatinai registruoti vietos kompetentingų institucijų registre (registros de base) Kanarų Salose, kaip toks registravimas apibrėžtas 1986 m. vasario 24 d. Tarybos reglamento (EEB) Nr. 570/86 dėl sąvokos "produkto kilmė" apibrėžimo ir administracinio bendradarbiavimo prekyboje tarp Bendrijos, Ceutos ir Melilos bei Kanarų Salų muitų teritorijų [4] I priedo 6 pastaboje.
3 straipsnis
Tarybos pirmininkui suteikiamas leidimas paskirti įgaliojimus turintį asmenį susitarimui pasirašyti ir taip susaistyti Bendriją.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. lapkričio 23 d.